Hipsipilė

Hipsipilė (, Ὑψιπύλεια) – graikų mitologijos veikėja, Lemno karalienė (argonautų apsilankymo metu), karaliaus Toanto (Dioniso sūnaus) duktė.

Lemno salos moterys už neištikimybę išžudžiusios visus salos vyrus, tik Hipsipilė išsaugojusi savo tėvo gyvybę, jį paslėpdama ir padėdama pabėgti. Apie tai sužinojusios, lemnietės Hipsipilę išvariusios; Hipsipilę nelaisvėn paėmę piratai ir pardavę karaliui Likurgui, Nemėjos valdovui (kitur nurodoma, kad Tėbų karaliui Likui). Čia Hipsipilė tapusi Ofelto, karaliaus sūnaus, aukle. Ofeltą dėl jos kaltės pražudžiusi gyvatė (Hipsipilė jį palikusi, kad padėtų Septynetui prieš Tėbus rasti vandens), dėl to Hipsipilė buvusi įkalinta. Ją išlaisvinę Dioniso pasiųsti sūnūs Toantas ir Eunėjas, kurių ji susilaukusi su Jasonu.Hypsipyle / Гипсипила // Реальный словарь классических древностей (1885), с. 650. Mirusiam vaikui atminti įsteigtos Nemėjos žaidynės.

Išliko Euripido tragedijos „Hipsipilė“, paremtos šia legenda, fragmentas.Hypsipyle. Britannica Online Encyclopedia. Nuoroda tikrinta 2022-08-11.

 Išnašos 

Kategorija:Graikų mitologijos mirtingieji